Rikunarita-ORG/Wikinium huggingface dataset:
# அனில் குமார் குப்தா

அனில் குமார் குப்தா**அனில் குமார் குப்தா** என்பவர் அடிமட்ட எளியவர்களின் புதுவன புனையும் ஆற்றலைக் கண்டறிந்து ஆக்கப்பூர்வச் செயல்களை ஊக்கப்படுத்தும் பணிகளில் ஈடுபடும் ஒரு கல்வியாளர் ஆவார். அனீ பீ நெட்வர்க் என்னும் அமைப்பை நிறுவியவர். ஏழைமையினாலும் கல்வியின்மையினாலும் தமது புதியன படைக்கும் திறமையை வெளிப்படுத்த முடியாத கிராமப்புற மக்களுக்கு இவரது அமைப்பு உதவி வருகிறது.

## கல்வித்தகுதி

1974 இல் அரியானா வேளாண்மை பல்கலைக் கழகத்தில் உயிர்வேதியியல் மரபியல் என்னும் துறைப் படிப்பில் முதுவர் பட்டம் பெற்றார்.
1986 இல் குருசேத்திரா பல்கலைக்கழக்த்தில் ஆய்வுப் பட்டம் பெற்றார்.
கலிபோர்னியாவில் உலகக் கலை மற்றும் அறிவியல் அகாதமியின் மதிப்புறு உறுப்பினராக இருந்தார்.

## பணிகள்

அறிவியல் மற்றும் தொழில்நுட்ப அறிவு இல்லாமல் அனுபவத்தினால் ஏற்படும் புதிய
உத்திகள், திட்டங்கள் கொண்டு இருக்கிற எளிய மனிதர்களை அடையாளம் கண்டு
அவர்களுடைய புதியன படைக்கும் திறன்களை ஆவணப்படுத்திச் செயலாக்கம் பெறுவதற்குப் பல ஆண்டுகளாகச் செயல்படுகிறார். இந்த நோக்கங்கள் நிறைவேற
சோத்யாத்ரா என்னும் பயணத்திட்டத்தின் மூலம் கிராமங்கள் தோறும் 6000 கிலோ மீட்டர் தொலைவுப் பயணம் செய்தார்.

மறைந்த இந்தியக் குடியரசுத் தலைவர் அப்துல் கலாம் துணையுடன் ஆமதாபாத் ஐஐஎம் நிறுவனத்தில் சோத்யாத்ரா பற்றிய பயிற்சி வகுப்பு மற்றும் உலகமயமாக்கலில் இந்தியா புத்துருவாக்கம் பெறுதல் பற்றிய கல்வி கற்பிக்கச் செய்தார். மேலும் படைப்பாக்கம், புதியன புனைதல் ,அறிவு வலைப்பின்னல், தொழில்முனைவு என்ற வகுப்புகளும் நடைபெறுகின்றன.

## பதவிகள்

ஆமதாபாத்தில் உள்ள ஐ.ஐ.எம். என்று அழைக்கப்படும் இந்திய மேலாண்மை நிறுவனத்தின் விவசாய மேலாண் மையத்தின் பேராசிரியராகப் பணி புரிகிறார்.
தேசிய இன்னோவேசன் அறக்கட்டளையின் செயல் துணைத் தலைவராகவும் இருக்கிறார். 2009 நவம்பரில் டெட் இந்தியாவின் பேச்சாளராக இருந்தார். 2004 இல் பத்மசிறீ விருது அனில் குமார் குப்தாவுக்கு வழங்கப்பட்டது.
உலக அறிவியல் அகாதமி என்ற அமைப்பு இவருக்கு டுவாஸ் விருது வழங்கி கவுரவித்தது.

## மேற்கோள்
# சுனிதா ஜெயின்

**சுனிதா ஜெயின்** (Sunita Jain 1940–2017) ஓர் இந்திய அறிஞர், நாவலாசிரியர், சிறுகதை எழுத்தாளர் மற்றும் ஆங்கிலம் மற்றும் இந்தி இலக்கியத்தின் கவிஞர். டெல்லியின் இந்திய தொழில்நுட்பக் கழகத்தில் முன்னாள் பேராசிரியராகவும், மனிதநேயம் மற்றும் சமூக அறிவியல் துறையின் தலைவராகவும் இருந்தார். பல சமண எழுத்துக்களை ஆங்கிலத்தில் மொழிபெயர்த்ததோடு, ஆங்கிலம் மற்றும் இந்தி மொழிகளில் 60 க்கும் மேற்பட்ட புத்தகங்களை வெளியிட்டுள்ளார். இவர் *தி வ்ரீலேண்ட் விருது (1969) மற்றும் மேரி சாண்டோஸ் ப்ரேரி ஷூனர் ஃபிக்சன் விருது* (1970 மற்றும் 1971) ஆகியவற்றைப் பெற்றார். 2004 ஆம் ஆண்டில் இந்திய அரசின் நான்காவது மிக உயரிய குடிமை விருதான பத்மசிறீ பெற்றார். இந்தியில் சிறந்த இலக்கியப் பணிகளுக்காக கே.கே. பிர்லா அறக்கட்டளையால் 2015 ஆம் ஆண்டில் அவருக்கு வியாஸ் சம்மன் விருது வழங்கப்பட்டது. 2015 ஆம் ஆண்டில் மேற்கு வங்காளத்தின் பர்த்வான் பல்கலைக்கழகத்தில் இருந்து முனைவர் பட்டம் வழங்கப்பட்டது.

## வாழ்க்கை

இந்திய மாநிலமான ஹரியானாவின் அம்பாலா மாவட்டத்தில் 1940 ஜூலை 13 ஆம் தேதி சமண குடும்பத்தில் பிறந்த சுனிதாவின் குடும்பம் பின்னர் டெல்லிக்கு குடிபெயர்ந்தது. டெல்லி பல்கலைக்கழகத்தின் இந்திரபிரஸ்தா மகளிர் கல்லூரியில் இளங்கலைப் பட்டம் பெற்றார்.

ஜெயின் நியூயார்க் மாநில பல்கலைக்கழகத்தில் ஆங்கில இலக்கியத்தில் முதுகலை படிப்பை மேற்கொண்டார். 1968 ஆம் ஆண்டில் அவர் நெப்ராஸ்காவின் லிங்கனுக்கு குடிபெயர்ந்தார், அங்கு அவர் நெப்ராஸ்கா பல்கலைக்கழகத்தில் முனைவர் பட்டம் பெற்றார்.

### விருதுகள்

 இந்தியப் பிரதமர் அப்துல் கலாமிடம் இருந்து பத்மசிறீ விருதினைப் பெறும் சுனிதா (2004)இவர் 1969 இல் நெப்ராஸ்கா பல்கலைக்கழகத்தின் தி வ்ரீலேண்ட் விருதையும் 1970 மற்றும் 1971 ஆம் ஆண்டுகளில் இரண்டு முறை *மேரி சாண்டோஸ் ப்ரேரி ஷூனர் பிக்சன்* விருதையும் பெற்றார். 1979 மற்றும் 1980 ஆம் ஆண்டுகளில் உத்தரபிரதேச *இந்தி சன்ஸ்தான்* விருதும், 1996 இல் டெல்லி இந்தி அகாடமி விருதும் இவருக்கு வழங்கப்பட்டது. 2004 ஆம் ஆண்டில் இந்திய அரசின் நான்காவது மிக உயரிய குடிமை விருதான பத்மசிறீ பெற்றார்.நிரலா நமீத் விருது (1980), சாகித்யகர் சம்மன் (1996), மகாதேவி வர்மா சம்மன் (1997), பிரபா கெதன் விருது, பிராமி சுந்தரி விருது, சுலோச்சினி எழுத்தாளர் விருது மற்றும் உ.பி. சாகித்ய பூஷண் விருது போன்ற பிற கவுரவங்களைப் பெற்றுள்ளார். இந்தியில் சிறந்த இலக்கியப் பணிகளுக்காக கே.கே. பிர்லா அறக்கட்டளையால் 2015 ஆம் ஆண்டில் அவருக்கு வியாஸ் சம்மன் வழங்கப்பட்டது.

### இறப்பு

ஜெயின் புதுடெல்லியில் 11 டிசம்பர் 2017 அன்று ஒரு அரிய இரத்தக் கோளாறுடன் நோயினால் இறந்தார்.

## மேற்கோள்கள்

## வெளி இணைப்புகள்

* "WorldCat profile". WorldCat. 2015. Retrieved 22 November 2015.
# தார்ச்சவ்னா

| தார்ச்சவ்னா Darchhawna |
| --- |
|  |
| பிறப்பு | 1 சனவரி 1936 (1936-01-01) மிசோரம், இந்தியா |
| பணி | எழுத்தாளர் வரலாற்றாளர் |
| விருதுகள் | பத்மசிறீ |

**தார்ச்சவ்னா** (*Darchhawna*) வடகிழக்கு இந்திய மாநிலமான மிசோரத்தைச் சேர்ந்த ஒரு வரலாற்றாசிரியர் ஆவார். இந்தி மொழியில் இவர் எழுதுகிறார். 1936 ஆம் ஆண்டின் புத்தாண்டு தினத்தில் பிறந்தார். வடகிழக்கு மலைப் பல்கலைக்கழகத்தின் மிசோரம் வளாகமாக இருந்தபோது தார்ச்சவ்னா மிசோரம் பல்கலைக்கழகத்தில் சிறப்புப் பணியில் இருந்த முன்னாள் அதிகாரி ஆவார். மிசோ வரலாற்று சங்கத்தின் நிறுவனர் தலைவராகவும் இருந்தார். பல முறை இந்த அமைப்பின் தலைவர் பதவியை வகித்தார். 2013 ஆம் ஆண்டில் தேர்ந்தெடுக்கப்பட்ட பின்னர் பதவியை தொடர்ந்து வகிக்கிறார். இந்திய இலக்கியத்திற்கு இவர் ஆற்றிய பங்களிப்புகளுக்காக இந்திய அரசு தார்ச்சவ்னாவிற்க்கு 2005 ஆம் ஆண்டில் பத்மசிறீ என்ற நான்காவது உயரிய குடிமக்கள் விருதை வழங்கிச் சிறப்பித்தது.

## மேற்கோள்கள்
# அஜீத் கோர்

**அஜீத் கோர்** (Ajeet Cour பிறப்பு 1934) பஞ்சாபியில் எழுதுகின்ற ஓர் இந்திய எழுத்தாளர். இவர் சாகித்ய அகாதமி விருது மற்றும் இந்திய அரசின் நான்காவது மிக உயர்ந்த குடிமை விருதான பத்மசிறீ ஆகியவற்றைப் பெற்றவர் ஆவார்.

## வாழ்க்கை

அஜீத் கோர் 1934 இல் லாகூரில் சர்தார் மகான் சிங்கின் குடும்பத்தில் பிறந்தார். இவர் ஆரம்ப கல்வியை அங்கேயே பெற்றார். இந்தியப் பிரிப்பிற்குப் பிறகு, இவரது குடும்பத்தினர் டெல்லிக்கு வந்தனர், அங்கு iவர் பொருளாதாரத்தில் முதுகலைப் பட்டம் பெற்றார்.

உறவுகளில் பெண்களின் அனுபவம் மற்றும் சமூகத்தில் அவர்களின் நிலை போன்ற சமூக-யதார்த்தமான கருப்பொருள்களை அடிப்படையாகக் கொண்ட புதினங்கள் மற்றும் சிறுகதைகளை பஞ்சாபியில் எழுதியுள்ளார். இவர் 1985 ஆம் ஆண்டில் சாகித்ய அகாதமி விருதையும் பத்மசிறீ விருதினை 2006 ஆம் ஆண்டிலும் பெற்றார்.

## படைப்புகள்

* *கானாபடோஷ்*
* *குல்பனோ*
* *மெஹக் டி மட்*
* *துப் வாலா ஷாஹர்*

## மேலும் காண்க

* சுர்ஜித் பதார்
* வீர் சிங் (எழுத்தாளர்)

## சான்றுகள்

## வெளி இணைப்புகள்

* அஜித் கவுரின் அனைத்து பஞ்சாபி புத்தகங்களும்
# ஊர்வசி புட்டாலியா

| ஊர்வசி புட்டாலியா Urvashi Butalia |
| --- |
| 2011 இல் ஊர்வசி புட்டாலியா |
| பிறப்பு | 1952 (அகவை 73–74) அம்பாலா, அரியானா |
| தேசியம் | இந்தியர் |
| பணி | வரலாற்றாளர் பெண்ணியவாதி |
| வலைத்தளம் |
| www.zubaanbooks.com |

**ஊர்வசி புட்டாலியா** (*Urvashi Butalia*, பிறப்பு: 1952) என்பவர் பெண்ணிய எழுத்தாளர், படைப்பாளி, நூலாசிரியர், மற்றும் நூல் வெளியீட்டாளர் ஆவார். காளி பார் விமன் (kali for women) என்ற இந்தியாவின் முதல் பெண்ணியப் பதிப்பகத்தை ரிது மேனனுடன் சேர்ந்து தோற்றுவித்தவர்.

## இளமைக் காலம்

ஊர்வசி புட்டாலியா அரியானா மாநிலம் அம்பாலா என்னும் ஊரில் பிறந்தார். 1973 ஆம் ஆண்டில் இலக்கியத்தில் இளங்கலை, முதுகலைப் பட்டங்களை தில்லிப் பல்கலைக்கழகத்தில் பயின்று பெற்றார். பின்னர் 1977 இல் இலண்டன் பல்கலைக்கழகத்தில் தென்னாசிய ஆய்வுகள் செய்து முதுகலைப் பட்டம் பெற்றார்.

## பதிப்புப் பட்டறிவு

தில்லியில் அமைந்துள்ள ஆக்சுபோர்டு பல்கலைக்கழக பதிப்பகத்தில் பணியில் சேர்ந்து பதிப்பு சம்பந்தமான அனுபவங்களை ஊர்வசி புட்டாலியா பெற்றார். 1982 இல் இலண்டனில் உள்ள 'செட் புக்ஸ்' அமைப்பில் பெண்ணிய ஆய்வுகளில் ஈடுபட்டார். 1984 ஆம் ஆண்டில் ரிது மேனனுடன் இணைந்து பெண்ணியக் கருத்துகளைப் பரப்பும் நோக்கத்துடன் ஒரு பதிப்பகத்தைத் தோற்றுவித்தார். 2003 ஆம் ஆண்டில் ரிது மேனனுடன் கருத்து வேறுபாடு ஏற்பட்டு இருவரும் பிரிந்தனர். அதற்குப் பிறகு 'சுபான் புக்ஸ்' என்னும் பதிப்பகத்தைத் தொடங்கினார். பெண்ணியம் பேசும் நூல்கள் மட்டுமன்றி கதை, புதினம், குழந்தை நூல்கள் பொது நூல்கள் எனப் பல வகை நூல்களை இப்பதிப்பகம் வெளியிட்டது.

## எழுத்துப்பணி

பெண்களுக்கு எதிரான வன்செயல்களைக் கண்டித்தும் எதிர்த்தும் பல செய்தித் தாள்களிலும் இதழ்களிலும் எழுதி வருகிறார். பெண்களின் படைப்பாற்றலை வளர்த்தெடுக்க உதவி வருகிறார். இந்தியா பாக்கிஸ்தான் பிரிவினையின் போது நிகழ்ந்த வன்முறையிலும் போராட்டத்திலும் பாதிக்கப்பட்டு உயிர்ப் பிழைத்தோர் பலரை அணுகி பேட்டி கண்டு அவர்களுடைய அவலங்களையும் அனுபவங்களையும் பதிவு செய்துள்ளார். தி கார்டியன், தி டைம்ஸ் ஆப் இந்தியா, அவுட்லுக், இந்தியா டுடே, தி இந்து போன்ற ஆங்கிலத்தாள்களில் பாலினச் சிக்கல்கள், தீவிரவாதம், அரசியல் போன்ற தளங்களில் தம் கருத்துகளை எழுதுகிறார். ஊர்வசி புட்டாலியா இதுவரை 7 நூல்கள் எழுதி இருக்கிறார். இவரும் ரிது மேனனும் இணைந்து பத்மசிறீ விருதினை 2003-ஆம் ஆண்டில் பெற்றனர்.

## மேற்கோள்கள்

## வெளி இணைப்புகள்

*
*
*
# தமயந்தி போஷ்ரா

| தமயந்தி போஷ்ரா  |
| --- |
|  |
| பிறப்பு | 19 பெப்ரவரி 1962 (அகவை 64) |
| பணி | எழுத்தாளர், கவிஞர் |
| சிறப்புப் பணிகள் | Ror. Sanes: Santali Linguistics |
| வாழ்க்கைத் துணை/கள் | Gangadhar Hansda |
| விருதுகள் | Sahitya Akademi Award in Santal, இலக்கியம் மற்றும் கல்விக்கான பத்மசிறீ |
| [விக்கித்தரவில் தொகு] |

**தமயந்தி போஷ்ரா** (*Damayanti Beshra*) என்பவர் ஒடிசா மாநிலத்தைச் சேர்ந்த சந்தாளி மொழி எழுத்தாளரும் கவிஞரும் ஆவார். இவருக்கு சாகித்திய அகாதமி வழங்கப்பட்டது. சாந்தாலி மொழியின் முதல் பெண்களுக்கான பத்திரிகையான 'கரம் தார்' என்ற இதழைக் கொண்டுந்தார். 2020ஆம் ஆண்டில் இவருக்கு பத்மசிறீ விருது வழங்கப்பட்டது.

ஒடிசாவைச் சேர்ந்தவரான தமயந்தி போஷ்ரா, மாநிலத்தில் சிறுபான்மை மக்களால் பேசப்படும் சந்தாளி மொழியைத் தாய் மொழியாகக் கொண்டவர். பின்தங்கிய பிரிவில் இருந்து வந்த இவர் முனைவர் பட்டப்படிப்புவரை படித்தவர். அச்சில் ஏறாத தனது தாய் மொழியில் தனது முதல் கவிதைத் தொகுப்பான *ஜிவி இகமா*வை 1994இல் வெளியிட்டார். 2010ஆம் ஆண்டு இவர் எழுதிய *சே சிகாடு* என்ற கவிதைத் தொகுப்புக்காக சாகித்திய அகாதமி விருது வழங்கப்பட்டது. உலகுக்கு பெரும்பாலும் அறியப்படாத மொழியாக இருந்த தனது தாய்மொழியான சந்தாளி மொழியில் இதுவரை 11 நூல்களை அச்சில் ஏற்றி பெருமை சேர்த்ததற்காக இவருக்கு 2020ஆம் ஆண்டில் பத்மசிறீ விருது வழங்கப்பட்டது.

## மேற்கோள்கள்
# ஆசாவாதி பிரகாசராவ்

| ஆசாவாதி பிரகாச ராவ் |
| --- |
| பிறப்பு | ஆசாவாதி பிரகாச ராவ் (1944-08-02)ஆகத்து 2, 1944 அனந்தபூர் மாவட்டம், ஆந்திரப் பிரதேசம், இந்தியா |
| இறப்பு | பெப்ரவரி 17, 2022(2022-02-17) (அகவை 77) பெனுகொண்டா, ஆந்திரப் பிரதேசம், இந்தியா |
| தேசியம் | இந்தியர் |
| பணி | கவிஞர், எழுத்தாளர், விமர்சகர், மொழிபெயர்ப்பாளர் |
| செயற்பாட்டுக் காலம் | 1960கள்–2022 |
| விருதுகள் | பத்மஸ்ரீ (2021) |

**ஆசாவாதி பிரகாச ராவ்** (*Asavadi Prakasarao*; 2 ஆகத்து 1944 - 17 பிப்ரவரி 2022) என்பவர் ஓர் இந்தியக் கவிஞரும், விமர்சகரும், மொழிபெயர்ப்பாளரும் மற்றும் அறிஞரும் ஆவார். இவர் தெலுங்கு மற்றும் சமஸ்கிருத இலக்கிய உலகிற்குச் செய்த உன்னதமான பங்களிப்புகளுக்காகப் பரவலாக அறியப்பட்டவர்.

ஒரு சிறந்த 'அஷ்டாவதானி' ஆகத் திகழ்ந்த இவர், 170க்கும் மேற்பட்ட அவதான நிகழ்ச்சிகளை நடத்தியுள்ளார். மேலும் பல்வேறு இலக்கிய வகைகளில் 50க்கும் மேற்பட்ட புத்தகங்களை எழுதி வெளியிட்டுள்ளார்.

## இலக்கியப் பணிகள்

இவரது மிக முக்கியமான இலக்கிய பங்களிப்பு 'அவதானம்' என்னும் இலக்கிய நிகழ்ச்சியாகும். திருமலை திருப்பதி தேவஸ்தானத்தின் 'பாகவதம் திட்டத்தின்' கீழ், போத்தன்னா எழுதிய பாகவதத்தின் 3-வது காண்டத்தை எளிய உரைநடையில் மொழிபெயர்த்தார். சமூகம் மற்றும் இலக்கிய நல்லிணக்கத்தை வளர்க்கும் நோக்கில் பல முக்கிய உரைநடைகளையும், திருத்தங்களையும் இவர் மேற்கொண்டுள்ளார்.

## விருதுகள் மற்றும் அங்கீகாரங்கள்

* **பத்மஸ்ரீ விருது** (2021) - கலை மற்றும் இலக்கியத் துறையில் ஆற்றிய சிறந்த பங்களிப்பிற்காக இந்திய அரசால் வழங்கப்பட்டது.
* **கௌரவ டி.லிட் (D.Litt) பட்டம்** - பொட்டி ஸ்ரீராமுலு தெலுங்கு பல்கலைக்கழகம் வழங்கியது.
* **சிறந்த ஆசிரியர் விருது** - ஆந்திரப் பிரதேச அரசின் உயர் கல்வித் துறை வழங்கியது.
* **கலாரத்னா விருது** - ஆந்திரப் பிரதேச அரசு வழங்கியது.

## மறைவு

ஆசாவாதி பிரகாச ராவ் தனது 77 ஆவது வயதில், 2022 ஆம் ஆண்டு பிப்ரவரி 17 அன்று ஆந்திரப் பிரதேசத்தின் பெனுகொண்டாவில் காலமானார்.

## மேலும் காண்க

* சாகித்திய அகாதமி விருது
* நவ சேனா பதக்கம்
* பத்ம விருதுகள்

## மேற்கோள்கள்
# கரிகாபதி நரசிம்ம ராவ்

| கரிகாபதி நரசிம்ம ராவ் |
| --- |
| கரிகாபதி நரசிம்ம ராவ் |
| பிறப்பு | செப்டம்பர் 14, 1958 (1958-09-14) போதபாடு அக்கிரகாரம், பென்டபாடு மண்டல், தடேபள்ளிகுடம் அருகில், மேற்கு கோதாவரி மாவட்டம், ஆந்திரப் பிரதேசம், இந்தியா |
| தேசியம் | இந்தியர் |
| கல்வி | எம்.ஏ., எம்.பில், முனைவர் பட்டம் |
| பணி | பேச்சாளர், அவதானி, தெலுங்கு நூலாசிரியர் |
| பெற்றோர் | * கரிகாபதி வெங்கட சூரியநாராயணா (தந்தை)
* கரிகாபதி வெங்கட ரமணா (தாய்)
 |
| வாழ்க்கைத் துணை | சாரதா |
| பிள்ளைகள் | 2 மகன்கள் |
| விருதுகள் | பத்மஸ்ரீ (2022) |
| வலைத்தளம் |
|  |

**கரிகாபதி நரசிம்ம ராவ்** (*Garikapati Narasimha Rao*, 1958 செப்டம்பர் 14) என்பவர் தெலுங்கு இலக்கியவாதி ஆவார்.

## வாழ்க்கைச் சுருக்கம்

மேற்கு கோதாவரி மாவட்டம் தாடேபள்ளிகூடம் அருகில் உள்ள பெண்டபாடுயை சேர்ந்த
கரிகாபதி வெங்கட சூர்யநாராயணா மற்றும் கரிகாபதி வெங்கட ரமணா தம்பதியினருக்கு 1958 செப்டம்பர் 14 அன்று மகனாகப் பிறந்தார்.

## படைப்புகள்

1. சாகர கோஷா
2. மன பாரதம்
3. சதாவதானம்
4. இஷ்ட தெய்வம்
5. மா அம்மா

## விருதுகள்

* லோக் நாயக் அறக்கட்டளை விருதுகள் - 2016
* ராமினேனி அறக்கட்டளை விருதுகள் - 2018
* பத்மஶ்ரீ விருது - 2022

## மேற்கோள்கள்
# ராதா சரண் குப்தா

| ராதா சரண் குப்தா |
| --- |
|  |
| பிறப்பு | (1935-08-14)14 ஆகத்து 1935 குர்சராய், சான்சி |
| தேசியம் | இந்தியன் |
| துறை | கணிதத்தின் வரலாறு |
| பணியிடங்கள் | பிர்லா இன்சுடிடியூட் ஆப் டெக்னாலசி, மெசுரா |
| கல்வி கற்ற இடங்கள் | லக்னோ பல்கலைக்கழகம், ராஞ்சி பல்கலைக்கழகம் |
| ஆய்வு நெறியாளர் | தெ. அ. சரசுவதி அம்மா |
| விருதுகள் | பத்மசிறீ (2023) கென்னத் ஓ.மே பரிசு (2009) |

**ராதா சரண் குப்தா** (*Radha Charan Gupta*, 14 ஆகத்து 1935 – 5 செப்டம்பர் 2024) இன்றைய உத்தரபிரதேச மாநிலத்தில் உள்ள குர்சராய் சான்சியில் 1935 ஆம் ஆண்டு பிறந்தார். இவர் இந்திய கணித வரலாற்றாசிரியர் ஆவார்.

## ராதா சரண் குப்தாவின் ஆரம்பகால வாழ்க்கை

குப்தா லக்னோ பல்கலைக்கழகத்தில் பட்டம் பெற்றார். அப்பல்கலைக்கழகத்தில் 1955 ஆம் ஆண்டு இளங்கலைப் பட்டமும், 1957 ஆம் ஆண்டு முதுகலைப் பட்டமும் பெற்றார். தனது முனைவர் பட்டத்தை 1971 ஆம் ஆண்டு ராஞ்சி பல்கலைக்கழகத்தில் கணித வரலாற்றில் முடித்தார்.

ராஞ்சி பல்கலைக்கழகத்தில் இந்திய கணித வரலாற்றாசிரியர் தெ.அ.சரசுவதி அம்மாவிடம் தனது ஆய்வுப் பணியை மேற்கொண்டார். பின்னர் லக்னோ கிறிசுதவக் கல்லூரியில் விரிவுரையாளராக 1957 ஆம் ஆண்டு முதல் 1958 ஆம் ஆண்டு வரை பணியாற்றினார். 1958 ஆம் ஆண்டு அவர் பிர்லா இன்சுடிடியூட் ஆப் டெக்னாலஜி, மேஸ்ராவில் சேர்ந்தார். 1982 ஆம் ஆண்டு முழுப் பேராசிரியர் பதவி வழங்கப்பட்டது. 1995 ஆம் ஆண்டு கணிதம் மற்றும் தர்க்கவியல் வரலாற்றின் எமரிட்டசு பேராசிரியராக இருந்து ஓய்வு பெற்றார். பிப்ரவரி 1995 ஆம் ஆண்டு அறிவியல் வரலாற்றின் சர்வதேச அகாடமியின் தொடர்புடைய உறுப்பினரானார்.

## வேலை செய்த இடம்

1969 ஆம் ஆண்டு குப்தா இந்தியக் கணிதத்தில் இடைக்கணிப்பு உரையாற்றினார். இவர் கோவிந்தசுவாமின் மற்றும் சைன் அட்டவணைகளின் இடைச்செருகல் பற்றி எழுதினார். மேலும், பரமேசுவராவின் படைப்புகள் பற்றிய "சுழற்சி நாற்கரத்தின் சுற்றளவுக்கான பரமேசுவர ஆட்சி" என்ற கட்டுரையை அளித்தார்.

## குறிப்பிடத்தக்க விருதுகள்

1991 ஆம் ஆண்டு இந்தியாவின் தேசிய அறிவியல் அகாடமியின் உறுப்பினராகத் தேர்ந்தெடுக்கப்பட்டார். மேலும் 1994 ஆம் ஆண்டு இந்திய கணித ஆசிரியர் சங்கத்தின் தலைவராக ஆனார். 1979 ஆம் ஆண்டு "கணித பாரதி" என்ற இதழை நிறுவினார்.

2009 ஆம் ஆண்டில், பிரிட்டிசு நாட்டு கணிதவியலாளர் ஐவர் கிராட்டன்-கின்னசு உடன் இணைந்து கென்னத் ஓ.மே பரிசைப் பெற்றார். இந்த விருதைப் பெறும் முதல் இந்தியர் என்பது குறிப்பிடத்தக்கது.

2023 ஆம் ஆண்டில், இலக்கியம் மற்றும் கல்வித் துறையில் இவரது பங்களிப்புகளுக்காக இந்திய அரசால் பத்மசிறீ விருது வழங்கப்பட்டது.

## மேற்கோள்கள்
# அசுவதி திருநாள் கௌரி லட்சுமி பாய்

| அசுவதி திருநாள் கௌரி லட்சுமி பாய் |
| --- |
|  |
| பிறப்பு | கௌரி லட்சுமி பாய் திருவிதாங்கூர் |
| புனைபெயர் | கௌரி லட்சுமி பாய் |
| தொழில் | எழுத்தாளர் |
| மொழி | மலையாளம் |
| தேசியம் |  இந்தியா |
| குடியுரிமை | திருவிதாங்கூர் |
| கல்வி | பொருளாதாரப் பட்டதாரி |
| காலம் | 1994 முதல் தற்போது வரை |
| துணைவர் | திருவல்லாவின் பாளையக்காரர் மேற்கு அரண்மனையின் மறைந்த விசாகம் திருநாள் சுகுமாரன் ராஜ ராஜ வர்மன் |
| பிள்ளைகள் | பூரட்டாதி திருநாள் மார்த்தாண்ட வர்மன், அவிட்டம் திருநாள் ஆதித்ய வர்மன் மற்றும் பரணி திருநாள் லேகா பார்வதி பாய் (1994 இல் ததெடுக்கப்பட்டார்) |
| பெற்றோர் | ஜி. வி. இராஜா (தந்தை) கார்த்திகை திருநாள் லட்சுமி பாய் (தாயார்) |

**அசுவதி திருநாள் கௌரி லட்சுமி பாய்** (*Aswathy Thirunal Gowri Lakshmi Bayi* ) (பிறப்பு 1945) முன்னாள் திருவிதாங்கூர் அரச குடும்பத்தைச் சேர்ந்த பிரபல எழுத்தாளர் ஆவார். இவர் சுமார் பத்து புத்தகங்கள் எழுதியுள்ளார். இவர், திருவிதாங்கூரின் கடைசி மன்னர் சித்திரைத் திருநாள் பலராம வர்மனின் மருமகளாவார்.

## பிறப்பும் கல்வியும்

திருவிதாங்கூர் அரசக் குடும்பத்தைச் சேர்ந்த மகாராணி கார்த்திகை திருநாள் லட்சுமி பாய், ஜி. வி. ராஜா ஆகியோருக்கு 1945 சூலை 4 அன்று மூன்றாவது குழந்தையாக பிறந்தார். அவிட்டம் திருநாள் ராம வர்மன் (1938-1944), பூசம் திருநாள் கௌரி பார்வதி பாய் (1941) மற்றும் மூலம் திருநாள் ராம வர்மன் (1949) ஆகியோர் இவரது உடன்பிறப்புகள் ஆவர். இவர் தனது உடன்பிறப்புகளுடன் ஆங்கிலோ-இந்தியன் ஆசிரியர்களால் வீட்டிலேயே கல்வி கற்றார். பள்ளிக்கல்வி முடிந்ததும், திருவனந்தபுரம் மகளிர் கல்லூரியில் சேர்ந்து 1966 இல் பொருளாதாரத்தில் பட்டம் பெற்றார்.

### திருமணம்

1963 ஆம் ஆண்டில் தனது 18 வயதில், அசுவதி திருநாள் திருவல்லாவின் பாளையக்காரர் மேற்கு அரண்மனையின் 26 வயதான விசாகம் திருநாள் சுகுமாரன் ராஜ ராஜ வர்மன் என்பவரை மணந்தார். தம்பதியருக்கு இரண்டு மகன்களும் ஒரு வளர்ப்பு மகளும் இருந்தனர். ராஜ ராஜ வர்மன் 2005 திசமபர் 30 அன்று வாகன விபத்தில் ஏற்பட்ட காயங்களால் இறந்தார்.

## இலக்கியப் படைப்புகள்

திருவிதாங்கூர் கோயில்கள், கேரள கோயில் கட்டிடக்கலை போன்ற பாடங்களில் அசுவதி திருநாள் பல புத்தகங்களையும், மூன்று ஆங்கிலக் கவிதைகள், செய்தித்தாள்களில் ஏராளமான கட்டுரைகள், இந்தியாவின் கலாச்சாரம், பாரம்பரியம் பற்றி 12 புத்தகங்களை எழுதியுள்ளார். விமர்சகர்களின் கூற்றுப்படி, 1998 ஆம் ஆண்டில் ஆங்கிலத்தில் வெளியிடப்பட்ட இவரது நூலான சிறீ பத்மநாப சுவாமி கோயில், என்ற படைப்பு பண்டைய கோயில் பற்றிய விரிவான படைப்பாகக் கருதப்படுகிறது. இது மிகவும் பிரபலமானது. மேலும் பல பதிப்புகளில் வெளிவந்துள்ளது. இந்த புத்தகத்தை மலையாளத்தில் கே.சங்கரன் நம்பூதிரி, கே.ஜெயக்குமார் ஆகியோர் 1998 இல் மொழிபெயர்த்தனர். தமிழில் இந்நூல் கமலா பத்மகிரீசுவரனின் மொழிபெயர்ப்பில் 2010 ஆம் ஆண்டில் வெளியிடப்பட்டது.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 கௌரி இலட்சுமி பாய்
என்பதில் ஊடகங்கள் உள்ளன.

* Muralramayan prologue
* Onam Memories-(1)-Princess Aswathy Thirunal Youtube.com
# யமுடிக்கு முகுடு

| *யமுடிக்கு முகுடு* |
| --- |
| இயக்கம் | ரவி ராஜ பின்னிசெட்டி |
| தயாரிப்பு | நாராயண ராவ் சுதாகர் |
| கதை | சத்யநாத் (வசனம்) |
| இசை | ராஜ் கோடி |
| நடிப்பு | சிரஞ்சீவி (நடிகர்) விஜயசாந்தி ராதா கைகலா சத்யநாராயணா கோட்டா சீனிவாச ராவ் கோலபுடி மாருதி ராவ் |
| ஒளிப்பதிவு | ஹரி |
| படத்தொகுப்பு | வெள்ளைச்சாமி |
| வெளியீடு | 29 ஏப்ரல் 1993 |
| நாடு |  இந்தியா |
| மொழி | தெலுங்கு |

யமுடிக்கு முகுடு (*Yamudiki Mogudu*) 1998 ல் வெளிவந்த தெலுங்குத் திரைப்படம். இப்படத்தை ரவி ராஜ பின்னிசெட்டி இயக்கினார். இப்படத்தில் சிரஞ்சீவி, விஜயசாந்தி, ராதா மற்றும் பலர் நடித்திருந்தனர்.

இத்திரைப்படம் தமிழில் ’அதிசய பிறவி’ என்ற பெயரில் எஸ்.பி. முத்துராமன் இயக்கத்தில் மறுஆக்கம் செய்யப்பட்டு வெளியானது. இதில் கதாநாயகனாக ரஜினி நடித்தார்.

## நடிகர்கள்

* சிரஞ்சீவி (நடிகர்)
* விஜயசாந்தி
* ராதா
* ராவ் கோபால ராவ்
* கைகலா சத்யநாராயணா
* கோட்டா சீனிவாச ராவ்
* அல்லு ராம லிங்கேஷ்
* சுதாகர்
* ஹரிபிரசாத்

## ஆதாரங்கள்

## வெளி இணைப்புகள்

* இணையதள திரைப்பட தரவுத்தளத்தில் *யமுடிக்கு முகுடு*
# இதரம்மாயில்தோ

| *இதரம்மாயில்தோ* |
| --- |
| இயக்கம் | பூரி ஜெகன்நாத் |
| திரைக்கதை | பூரி ஜெகன்நாத் |
| இசை | தேவி ஸ்ரீ பிரசாத் |
| நடிப்பு | அல்லு அர்ஜுன் அமலா பால் (நடிகை) காத்ரீன் திரீசா |
| கலையகம் | பரமேஷ்வரா ஆர்ட் புரொடக்சன்ஸ் |
| விநியோகம் | புளு ஷ்கை |
| வெளியீடு | மே 31, 2013 (2013-05-31) |
| ஓட்டம் | 145 நிமிடங்கள் |
| நாடு | இந்தியா |
| மொழி | தெலுங்கு |
| ஆக்கச்செலவு | ₹400 மில்லியன் (ஐஅ$4.7 மில்லியன்)(including prints) |
| மொத்த வருவாய் | ₹770 மில்லியன் (ஐஅ$9.0 மில்லியன்) |

இதரம்மாயில்தோ 2013ல் வெளிவந்த தெலுங்குத் திரைப்படமாகும். இதனை பூரி ஜெகன்நாத் இயக்கியிருந்தார். அல்லு அர்ஜுன், அமலா பால் (நடிகை), காத்ரீன் திரீசா ஆகியோர் முக்கிய கதாப்பாத்திரத்தில் நடித்திருந்தனர்.

## நடிகர்

* அல்லு அர்ஜுன் - சஞ்சு ரெட்டி
* அமலா பால் (நடிகை)
* காத்ரீன் திரீசா
* பிரம்மானந்தம்
* நாசர் (நடிகர்)
* அலி (நடிகர்)

## ஆதாரம்

## வெளி இணைப்பு

* இணையதள திரைப்பட தரவுத்தளத்தில் *Iddarammayilatho*
* இதரம்மாயில்தோ படம் பற்றி அல்லு அர்ஜூன் பேட்டி
# வேலைக்காரன் (1987 திரைப்படம்)

| *வேலைக்காரன்* |
| --- |
| திரைப்பட சுவரொட்டி படம் |
| இயக்கம் | எஸ். பி. முத்துராமன் |
| தயாரிப்பு | ராஜம் பாலசந்தர் புஷ்பா கந்தசாமி |
| கதை | கே. பாலச்சந்தர் |
| இசை | இளையராஜா |
| நடிப்பு | ரஜினிகாந்த் சரத் பாபு அமலா செந்தில் நாசர் வி. கே. ராமசாமி கே. ஆர். விஜயா பல்லவி புலியூர் சரோஜா டெல்லி கணேஷ் |
| ஒளிப்பதிவு | டி. எசு. விநாயகம் |
| படத்தொகுப்பு | ஆர். விட்டல் சி. லான்சி |
| கலையகம் | கவிதாலயா திரைப்பட தயாரிப்பகம் |
| விநியோகம் | கவிதாலயா திரைப்பட தயாரிப்பகம் |
| வெளியீடு | 7 மார்ச் 1987 |
| நாடு |  இந்தியா |
| மொழி | தமிழ் |

**வேலைக்காரன்** (*Velaikkaran*) என்பது 1987ஆவது ஆண்டில் எஸ். பி. முத்துராமன் இயக்கத்தில் வெளியான ஓர் இந்தியத் தமிழ் நகைச்சுவைத் திரைப்படமாகும். ரஜினிகாந்த், சரத் பாபு, அமலா ஆகியோர் முக்கிய கதாபாத்திரங்களில் நடித்த இத்திரைப்படத்தை கே. பாலச்சந்தரின் கவிதாலயா நிறுவனம் தயாரித்திருந்தது. இது அமிதாப் பச்சன், சாஜி கபூர், சுமிதா பாட்டீல், பர்வீன் பாபி ஆகியோர் முக்கிய கதாபாத்திரங்களில் நடித்த *நமக் அலால்* என்ற இந்தி திரைப்படத்தின் மறுஆக்கமாகும். மேலும் இத்திரைப்படம் ஒரு சிறப்பான வரவேற்பு பெற்ற வெற்றித் திரைப்படமாகும்.

## நடிகர்கள்

* ரஜினிகாந்த் - ரகுபதி
* சரத் பாபு - ராஜ்குமார்
* அமலா - கௌசல்யா
* கே. ஆர். விஜயா - சாவித்திரி
* நாசர்
* வி. கே. ராமசாமி - வளையாபதி
* செந்தில்

## துணுக்குகள்

* ரஜினிகாந்த் இந்த திரைப்படத்திற்காக தனது தலைமுடி பாணியை மாற்றி அமைத்துக் கொண்டார். 1996 வரை அவர் இதே சிகை அலங்காரத்தை பராமரித்துக் கொண்டார் என்பது குறிப்பிடத்தக்கது.
* இத்திரைப்படத்தில் இடம்பெற்ற, "ஐ கேன் டாக் இங்கிலீஷ், ஐ கேன் வாக் இங்கிலீஷ்..." என்ற பிரபலமான உரையாடலானது *நமக் அலால்* திரைப்படத்தில் அமிதாப் பச்சன் பேசிய உரையாடல் என்பது குறிப்பிடத்தக்கது.
* சிறப்பான வரவேற்பு பெற்ற இத்திரைப்படம், எஸ். பி. முத்துராமன், ரஜினிகாந்த் கூட்டணியில் உருவான வெற்றித் திரைப்படங்களில் ஒன்றாக அமைந்தது.

## பாடல்கள்

இத்திரைப்படத்திற்கு இளையராஜா இசையமைத்திருந்தார். அனைத்து பாடல்களையும் மு. மேத்தா இயற்றினார்.

|  |  |  |  |  |
| --- | --- | --- | --- | --- |
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நிமிடம் : வினாடி)** |
| 1 | *எனக்குத் தா உன் உயிரை* | பி. ௭ஸ். சசிரேகா | மு. மேத்தா | 04:28 |
| 2 | *மாமனுக்கு மயிலாப்பூர்தான்* | மலேசியா வாசுதேவன் | 04:36 |
| 3 | *பெத்து எடுத்தவதான்* | மலேசியா வாசுதேவன் | 04:34 |
| 4 | *வா வா வா கண்ணா* | மனோ, சித்ரா | 05:53 |
| 5 | *வேலை இல்லாதவன்* | மனோ | 04:24 |
| 6 | *தோட்டத்திலே பாத்திகட்டி* | எஸ். பி. பாலசுப்ரமணியம், சாய்பாபா | 04:34 |  |

## மேற்கோள்கள்
# சூரசம்ஹாரம் (திரைப்படம்)

| *சூரசம்ஹாரம்* |
| --- |
|  |
| இயக்கம் | சித்ரா லக்ஷ்மணன் |
| தயாரிப்பு | சித்ரா ராமு |
| இசை | இளையராஜா |
| நடிப்பு | கமல்ஹாசன் நிரோஷா ஜனகராஜ் கிட்டி குயிலி மாதுரி பல்லவி நிழல்கள் ரவி |
| ஒளிப்பதிவு | பி. கண்ணன் |
| வெளியீடு | 30 ஜூலை 1988 |
| நாடு | இந்தியா |
| மொழி | தமிழ் |

சூரசம்ஹாரம் 1988 இல் வெளிவந்த தமிழ்த் திரைப்படமாகும். கமல்ஹாசன் நடித்த இப்படத்தை சித்ரா லட்சுமணன் இயக்கினார் மற்றும் எழுதியவர் வியட்நாம் வீடு சுந்தரம். கமல்ஹாசன் ஏசிபி அதி வீரபாண்டியனாக போலீஸ் அதிகாரியாக நடித்துள்ளார். இந்தத் திரைப்படம் பின்னர் தெலுங்கு-மொழி மொழியில் *போலீஸ் டைரி* என மொழிமாற்றம் செய்யப்பட்டு 16 செப்டம்பர் 1988 அன்று வெளியிடப்பட்டது.

## நடிகர்கள்

* கமல்ஹாசன்- ஏசிபி அதி வீரபாண்டியன்/ பாண்டியன்
* நிரோஷா- சுதா
* நிழல்கள் ரவி- அருண்
* பல்லவி- திவ்யா
* மாதுரி - அருணின் மனைவி
* கிட்டி- மோகன்தாஸ்
* ஜனகராஜ்- ஜனா
* கேப்டன் ராஜு- சக்கரவர்த்தி (குரல் டெல்லி கணேஷ் டப்பிங்)
* ராஜ்யலட்சுமி - சக்கரவர்த்தியின் மகள்
* வெண்ணிற ஆடை மூர்த்தி - மோகன்தாஸின் உழைப்பு
* தக்காளி சீனிவாசன்
* குயிலி ('வேதாளம் வந்திருக்குது' பாடலில் சிறப்புத் தோற்றம் )

## பாடல்கள்

திரைப்படத்தின் ஒலிப்பதிவு இளையராஜா இசையமைத்த 4 பாடல்களைக் கொண்டுள்ளது.

| சூர சம்ஹாரம் |
| --- |
| ஒலிப்பதிவு
இளையராஜா |
| வெளியீடு | 1988 |
| ஒலிப்பதிவு | 1988 |
| இசைப் பாணி | Feature film soundtrack |
| நீளம் | 17:38 |
| மொழி | தமிழ் |
| இசைத்தட்டு நிறுவனம் | Echo |
| இசைத் தயாரிப்பாளர் | இளையராஜா |

இசையமைத்தவர் இளையராஜா.

**தமிழ் பாடல்கள்**

| எண் | பாடல் | பாடகர்கள் | வரிகள் | நேரம் |
| --- | --- | --- | --- | --- |
| 1 | "ஆடும் நேரம் இதுதான்" | பி. சுசீலா | கங்கை அமரன் | 4:30 |
| 2 | "நான் என்பது நீ அல்லவோ" | அருண் மொழி, கே. எஸ். சித்ரா | கங்கை அமரன் | 4:25 |
| 3 | "நீல குயிலே சோலை குயிலே" | அருண் மொழி, கே. எஸ். சித்ரா | கங்கை அமரன் | 4:23 |
| 4 | "வேதாளம் வந்திருக்குது" | மனோ, எஸ்.பி.சைலஜா | இளையராஜா | 4:20 |

**தெலுங்கு பாடல்கள்**

| எண் | பாடல் | பாடகர்கள் | வரிகள் | நேரம் |
| --- | --- | --- | --- | --- |
| 1 | "மனகோசம் மதுமாசம்" | எஸ். பி. பாலசுப்ரமணியம், கே. எஸ். சித்ரா | ராஜஸ்ரீ | 4:23 |
| 2 | "நா ஊபிரி நீவேனுலே" | எஸ். பி. பாலசுப்ரமணியம், கே. எஸ். சித்ரா | ராஜஸ்ரீ | 4:25 |
| 3 | "வச்சாடு அக்கிபிடுகு" | எஸ்.பி.பாலசுப்ரமணியம், எஸ். பி. சைலஜா & கோரஸ் | ராஜஸ்ரீ | 4:20 |
| 4 | "ஆடே ஈடு நீடி நாடி" | கே. எஸ். சித்ரா | ராஜஸ்ரீ | 4:30 |

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *சூரசம்ஹாரம் (திரைப்படம்)*
*